
Ministru kabineta rīkojums Nr. 895
Rīgā 2022. gada 13. decembrī (prot. Nr. 64 4. §)
Par finansējuma piešķiršanu Jēkabpils novada pašvaldībai
· 1. Lai uzlabotu pievedceļus, kas nepieciešami Zemessardzes 56. nodrošinājuma bataljona infrastruktūras attīstībai, papildus Ministru kabineta 2021. gada 7. decembra rīkojumā Nr. 921 "Par finansējuma piešķiršanu Jēkabpils novada domei"  minētajam  finansējumam piešķirt 2022. gadā Jēkabpils novada pašvaldībai no Aizsardzības ministrijas budžeta programmas 33.00.00 "Aizsardzības īpašumu pārvaldīšana" finansējumu 153 916 euro apmērā pašvaldības autoceļu (zemes vienību kadastra apzīmējumi 5668 007 0346 un 5668 007 0347) pārbūves darbu veikšanai, tai skaitā būvuzraudzībai un autoruzraudzībai.
· 2. Aizsardzības ministrijai veikt grozījumus sadarbības līgumā ar Jēkabpils novada pašvaldību par finansējuma piešķiršanu (kas noslēgts, pamatojoties uz Ministru kabineta 2021. gada 7. decembra rīkojumu Nr. 921 "Par finansējuma piešķiršanu Jēkabpils novada domei") un noteikt, ka par grāmatvedības datu pareizību un finanšu līdzekļu izlietojumu atbilstoši plānotajam ir atbildīga Jēkabpils novada pašvaldība.

